钦定古今图书集成/历象汇编/乾象典/第020卷 > 汉董仲舒春秋繁露 > 《五行相生》
## 钦定古今图书集成/历象汇编/乾象典/第020卷 > 汉董仲舒春秋繁露 > 《五行相生》

天地之气，合而为一，分为阴阳，判为四时，列为五行。
行者，行也，其行不同，故谓之五行。五行者，五官也，比
相生而间相胜也，故谓“治逆之则乱，顺之则法。”
东方者，木农之本，司农尚仁，进经术之士，道之以帝
王之路，将顺其美，匡救其恶，执规而生，至温润不知
地形肥硗美恶。立事生则因地之宜，召公是也。亲入
南亩之中，观民垦草发淄，耕种五谷，积蓄有馀，家给
人足，仓库充实，司马食谷，司马本朝也，本朝者，火也，
故曰：“木生火。”

要，治乱之源，豫禁未然之前，执矩而长，至忠厚仁，辅
翼其君，周公是也。成王幼弱，周公相诛，管叔、蔡叔，以
定天下。天下既宁，以安君官者司营，司营者，土也。故
曰“火生土。”

中央者，土君官也。司营尚信，卑身贱体，夙兴夜寐，称
述往古，以厉生意，明见成败，微谏纳善，防灭其恶，绝
原塞隙，执绳而制四方，至忠厚以信其君，据义割恩，
太公是也。应天因时之化，威武强御，以成大理者，司
徒也。司徒者，金也。故曰“土生金。”

“西方者，金，大理司徒也。司徒尚义，臣死君而众人死
父，亲有尊卑，位有上下，各死其事。事不逾矩，执权而
伐，兵不苟克，取不苟得，义而后行，至廉而威，质直刚
毅。”子咠。〈疑是胥字〉是也，伐有罪，讨不义，是以百姓附亲，边
境安宁，寇贼不发，邑无狱讼则亲安。执法者，司寇也，
司寇者，木水也。故曰：“金生水。”

“北方者，水执法司寇也。司寇尚礼，君臣有位，长幼有
序，朝廷有爵，乡党以齿，升降揖让，般伏拜谒，折旋中
矩，立而罄折，拱则抱鼓，执衡而藏。至清廉平，路遗不
受，请谒不听，据法听讼，无有所阿”，孔子是也。为鲁司
寇，断狱屯屯，与众共之，不敢自专，是死者不恨，生者
不怨，百工维时，以成器械，器械既成，以给司农，司农
者，田官也。田官者木，故曰“水生木。”